Document ID: 32012R0196
Publication Date: 2012-03-08

Title and Content:
KOMISIJAS ĪSTENOŠANAS REGULA (ES) Nr. 196/2012
(2012. gada 8. marts),
ar ko 2012. zvejas gadam nosaka pārejošo uzkrājumu atbalsta summu un vienotas likmes atbalsta summu konkrētiem zvejas produktiem
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1),
ņemot vērā Komisijas 2000. gada 21. decembra Regulu (EK) Nr. 2814/2000, kas nosaka sīki izstrādātus noteikumus Padomes Regulas (EK) Nr. 104/2000 piemērošanai par pārejošo uzkrājumu atbalsta piešķiršanu attiecībā uz atsevišķiem zivsaimniecības produktiem (2), un jo īpaši tās 5. pantu,
ņemot vērā Komisijas 2001. gada 14. maija Regulu (EK) Nr. 939/2001, kas nosaka sīki izstrādātus noteikumus Padomes Regulas (EK) Nr. 104/2000 piemērošanai par vienotas likmes atbalsta piešķiršanu attiecībā uz atsevišķiem zivsaimniecības produktiem (3), un jo īpaši tās 5. pantu,
tā kā:
(1)
Regulā (EK) Nr. 104/2000 paredzēts, ka var piešķirt atbalstu par konkrētu svaigu produktu daudzumiem, kas ir izņemti no tirgus un vai nu apstrādāti stabilizēšanas nolūkos un uzglabāti, vai arī iekonservēti.
(2)
Minētā atbalsta mērķis ir pienācīgi rosināt ražotāju organizācijas apstrādāt vai konservēt no tirgus izņemtos produktus, lai tie nebūtu jāiznīcina.
(3)
Atbalsta apjomam vajadzētu būt tādam, kas neizjauc attiecīgo produktu tirgus līdzsvaru un nekropļo konkurenci.
(4)
Atbalsta apjomam nevajadzētu pārsniegt ar stabilizēšanai un uzglabāšanai būtiskām darbībām saistītās tehniskās un finansiālās izmaksas, kas Savienībā reģistrētas zvejas gadā pirms attiecīgā gada.
(5)
Lai netraucētu intervences sistēmas darbību 2012. gadā, šī regula būtu jāpiemēro ar atpakaļejošu spēku no 2012. gada 1. janvāra.
(6)
Šajā regulā paredzētie pasākumi ir saskaņā ar Zivsaimniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 104/2000 23. pantā minētā pārejošo uzkrājumu atbalsta summas un 24. panta 4. punktā minētā vienotās likmes atbalsta summas 2012. zvejas gadam ir noteiktas šīs regulas pielikumā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2012. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 8. martā

Classification:
Level 1 Categories: 100147
100157
100146
100156
Level 2 Categories: 100191
100185
100259
100257
100246
100252
Level 3 Categories: 2735
2449
712
2972
4416
1372
All Categories: 132
2624
2718
3618
4498
5232
862